امریکا پرزیدنتی جو بایدن چین لیدئری شی جین پینگ‌ین بو هفته هیندوستان-دا کئچیریله‌جک گ20 ایجلاسیندا ایشتیراک ائتمه‌مه‌سین‌دن مایوس‌لوغونو بیلدیریب.
چین خالق جمهوریتی‌نین صدری شی جین پینگ‌ین سپتامبرین 9-10-دا هیندوستانین پایتاختی یئنی دهلی-ده کئچیریله‌جک گ20 لیدئرلری‌نین ایجلاسیندا ایشتیراک ائتمه‌یه‌جک.
خاریجی ایشلر ناظیرلیگی‌نین سؤزچوسو مائو نینگ پایتاخت پکن-ده کئچیردیگی گونده‌لیک مطبوعات کنفرانسیندا اؤلکه‌سینی باش ناظیر لی چیانگ‌ین تمثیل ائدجگینی آچیقلاییب.
گ20-نی قلوبال اقتصادی و مالیه امکداش‌لیغی اوچون مهم فوروم کیمی گؤردوک‌لرینی ایفاده ائدن ماو نینگ بو دفعه باش ناظیر لی چیانگین ایجلاسدا چین نوماینده هئیتینه رهبرلیک ائدجگینی قئید ائده‌رک، گ20-نین اولوسلار آراسی اقتصادی امکداش‌لیق و قلوبال اینکیشاف باخیمیندان رولونو وورغولاییب.
شی جین پینگ‌ین گ20 لیدئرلری‌نین ایجلاس لارینین هر ایل کئچیریلدیگی 2008-جی ایلدن بو یانا گؤروش‌لره شخصاً قاتیلمایان ایلک چین پرزیدنتی اولا‌جاق.
سؤزچوسو مائو چین-ین ایجلاسدان گؤزلنتی‌لری ایله باغلی دئییب:
"بیز اومید ائدیریک کی، گ20 دونیا اقتصادیاتیندا فشارلارین حیس اولوندوغو، اینکیشافدا یئنی چاغیریش‌لارین یاراندیغی بیر واختدا اقتصادی جانلانما و داواملی آرتیم اوچون مطابقت تامین ائدر، اورتاق ریفاه و اینکیشاف مئساژی وئرر"، دئییب.
دیگر طرف‌دن، امریکا پرزیدنتی جو بایدن چین لیدئری شی جین پینگ‌ین بو هفته هیندوستان-دا کئچیریله‌جک گ20 ایجلاسیندا ایشتیراک ائتمه‌مه‌سیندن مایوس‌لوغونو بیلدیریب.
بونونلا بئله، امریکا پرزیدنتی شی جین پینگ‌ ایله گؤروشمک نیتینده اولدوغونو قئید ائدیب.
